Giampiero Cavarero/Alpin
Artorn

Alpin 
A quìcia pian ,la caden-a
ch’a  sara  j’arcòrd gram
andrinta un fassolét ëd lerme  amare……

Possa’ dal vent,  a piora la caden-a
për col sangh giov e  fòrt
spatarà sle  patrie  montagne………….

A piora anche  ‘l  temp
për coj  euj sincer  e  rijent
ch’a  seugnavo   ‘l sol  ëd la vita………

Trames  erbe sëcche e  rochere sagrinà
solenga  a sangiuta  l’adoss ,
mentre col sangh nonsent
a bagna con tut sò calor

Fior tërmolante  dë  stèile  alpin-e!

25/04/2009

Leteratura piemontèisa
Poesìa
Giampiero Cavarero